open-index/open-wikipedia-markdown huggingface dataset:
Trine Skei Grande

**Trine Skei Grande** (s. 2. lokakuuta 1969 Overhalla, Norja) on norjalainen poliitikko. Hän edustaa Liberaalipuoluetta ja oli sen puheenjohtaja vuosina 2010–2020. Grande toimi Solbergin hallituksessa kulttuuriministerinä (2018–2020) ja opetusministerinä (2020).

## Nuoruus ja työ ennen poliittista uraa
Trine Skei Grande syntyi Overhallan kunnassa 1969. Hänen vanhempansa ovat Helge H. Grande, joka oli rakennusmestari, ja Oddveigg Skei, joka oli opettaja ja vaatturi. Trinellä on kaksi vanhempaa sisarusta. 

Grande on opiskellut Trondheimin ja Oslon yliopistoissa 1988–1992. Hän opiskellut kielitiedettä, sosiologiaa, valtio-oppia ja historiaa. Tutkinnoltaan hän on filosofian maisteri. 

1980-luvun loppupuoliskolla Grande työskenteli freelancetoimittajana ja hetkellisesti opettajana. Tämän jälkeen 1990-luvulla hän työskenteli Liberaalipuolueelle ja sen nuorisojärjestölle, kunnes aloitti 1993 luennoitsijana Pohjois-Trøndelagin korkeakoulussa (silloinen Levangerin opettajakoulu). Vuosina 1994–1995 hän toimi tiedottajana Norjan ylioppilaskuntien liitossa. 

## Poliittinen ura
Ensimmäistä kertaa Grande valittiin poliittiseen luottamustehtävään 1987 hänen tultua valituksi Overhallan kunnanvaltuuston varajäseneksi. Vuonna 1997 hänet valittiin Oslon kaupunginvaltuustoon virallisena jäsenenä. 1990-luvulla hän myös vaikutti lääninhallituksissa ja -valtuustoissa (Pohjois-Trøndelag), ja hänet valittiin Liberaalipuolueen nuorisojärjestön liittohallitukseen 1989.

Suurkäräjille Grande nousi vuonna 2001 Oslosta. Siitä asti hän on toiminut suurkäräjien edustajana ja on istunut mm. ulkoasiain- sekä tarkastus- ja perustuslakivaliokunnissa.

Vuoden 2009 parlamenttivaaleissa Grande oli puolueensa toinen edustaja suurkäräjillä yhdessä Borghild Tendenin (Akershus) kanssa. Puolue menetti näissä vaaleissa kahdeksaan paikkaa kymmenestä. Tämän jälkeen Grande valittiin puolueensa puheenjohtajaksi vuonna 2010.

Maaliskuussa 2020 Grande ilmoitti, ettei enää pyri kansanedustajaksi tulevissa vaaleissa. Hän myös jätti ministerin tehtävänsä.. Sekä ministerinä että puolueen puheenjohtajana häntä seurasi Guri Melby.

Grande on Norjan Naisasialiiton jäsen.

## Lähteet

## Aiheesta muualla
Suomi–Ruotsi-maaottelu 1947

**Suomi–Ruotsi-maaottelu** vuonna 1947 käytiin Göteborgissa Slottskogsvallenin urheilukeskuksessa 31. heinäkuuta ja 1. elokuuta. Vain miehet kilpailivat.

## Tulokset

## Lisätietoa:
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* kiekonheitossa onnistuneet heitot merkittiin värillisin lipuin nurmeen ja vasta loppumittauksella mitattiin jokaisen kilpailijan pisin heitto
* 1000 m:n viesti koostui seuraavasti: 100m + 200m + 300m + 400m
 
## Lähteet:
* Helsingin Sanomat 1.8. ja 2.8. v. 1947
Suomi–Ruotsi-maaottelu 1948

**Suomi–Ruotsi-maaottelu** vuonna 1948 Helsingissä Helsingin Stadionilla  11. ja 12. syyskuuta. Vain miehet kilpailivat.

## Tulokset

## Lisätietoa:
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* maksaneita katsojia oli 1. päivänä 12732 ja 2. päivänä 12732 (?)
* Johansson juoksema aika 1500 m:llä on Suomen ennätys
* pituushypyssä Simolan 2. hyppy oli 716 cm ja Ericssonin 714 cm
* kiekonheitossa hyväksytty tulos kolmelta ensimmäiseltä kierrokselta varmisti osanoton kolmelle viimeiselle kierrokselle
* keihäänheitossa maaottelun ulkopuolella kilpaillut USA:n Seymor oli 4. tuloksella 64,78 m
* seiväshypyn voitti maaottelun ulkopuolella kilpaillut USA:n B. Morcom tuloksella 441 cm; Lundberg hyppäsi uuden Euroopan ennätyksen
 
## Lähteet:
* Helsingin Sanomat 12.9. ja 13.9. v. 1948
Pelágio Sauter

**Kunnianarvoisa Pelágio Sauter** (9. marraskuuta 1878 Hausen am Tann, Zollernalbkreis, Saksa – 23. marraskuuta 1961 Campinas, Goiânia, Brasilia) oli saksalainen redemptoristi ja pappi, jonka paavi Franciscus julisti kunnianarvoisaksi 7. marraskuuta 2014.

## Lähteet
Bauhausin diskografia

**[[Bauhaus (yhtye)|Bauhaus]]** oli vuonna 1978 Northamptonissa perustettu englantilainen rock-yhtye.
## Albumit
* *[[In the Flat Field]]* (1980)
* *[[Mask]]* (1981)	
* *[[The Sky's Gone Out]]* (1982)
* *[[Burning from the Inside]]*(1983)	
* *[[Go Away White]]* (2008)

## Singlet
* *Bela Lugosi's Dead* (1979)
* *Dark Entries* (1980)
* *Terror Couple Killed Colonel* (1980)
* *Telegram Sam* (1980)
* *Kick In The Eye* (1981)
* *The Passion Of Lovers* (1981)
* *Satori in Paris* (1982)
* *Spirit* (1982)
* *Ziggy Stardust* (1982)
* *Lagartija Nick* (1982)
* *She's In Parties* (1983)
* *Drink the New Wine* (2022)

## EP:t
* *Searching for Satori EP* (1982)
* *4AD* (1983)
* *The Singles 1981-1983* (1983)
* *Bauhaus E.P.* (1983)
* *The Bela Session* (2018)

## Livealbumit
* *[[Press the Eject and Give Me the Tape]]* (1982)
* *[[Rest in Peace: The Final Concert]]* (1992) 
* *[[Live in the Studio 1979]]* (1997)
* *[[Gotham (albumi)|Gotham]]* (1999)
* *[[This Is for When...]]* (2009)

## Kokoelmat
* *Singles: 1981-1983* (1983)
* *1979-1983* (1985)
* *1979-1983: Vol. 1* (1986)
* *1979-1983: Vol. 2* (1986)
* *Swing the Heartache: The BBC Sessions* (1989)
* *Beneath the Mask* (1997)
* *Crackle* (1998)

## DVD:t
* Shadow of Light (1984)
* Archive (1984)
* Gothman (1999)

## Musiikkivideot
Tummapronssikyyhky

**Tummapronssikyyhky** (*Henicophaps albifrons*) on kyyhkyihin kuuluva lintulaji. Lajia tavataan Uudesta-Guineasta ja sen lähisaarilta.

## Koko ja ulkonäkö
Tummapronssikyyhky on kyyhkyksi suhteellisen suurikokoinen ja voi kasvaa 33&ndash;41&nbsp;cm pitkäksi. Sukupuolet eroavat toisistaan hieman ulkonäöltään. Yleisväritykseltään tummapronssikyyhky on tumman violetinruskea ja otsa on valkoinen. Koiraslinnun päälaki on väriltään valkoinen ja naaraalla se on kellertävä tai ruskehtava. Siivissä on muutamia pronssinvärisenä kimaltelevia sulkia. Lajin nokka on pitkä.

## Levinneisyys ja elinympäristö
Tummapronssikyyhkyä tavataan Indonesialle ja Papua-Uudelle-Guinealle kuuluvalta Uuden-Guinean saarelta sekä lähistön saarilta esimerkiksi Uudelta-Britannialta, Arusaarilta, Umboisaarelta ja Lolobausaarelta. Lajin elinympäristöä ovat pääasiassa sade- ja monsuunimetsät, mutta sitä tavataan kuivemmissakin metsissä ja tiikkiviljelmillä. Ne elävät yksin tai pareittain ja liikkuvat pääasiassa maassa. Lintu syö maahan pudonneita hedelmiä sekä hyönteisiä ja matoja, joita se tonkii maasta pitkällä nokallaan. Tummapronssikyyhky pesii kuivan kauden aikana kesä-heinäkuussa.

## Lähteet
Carl Edvard Krook

**Carl Edvard Krook** (29. marraskuuta 1823 Jaala – 19. maaliskuuta 1887 Varsova) oli suomalainen Venäjän keisarillisen armeijan kenraalimajuri. 

Carl Edvard Krookin vanhemmat olivat kruununvouti, kollegiasessori Bengt Krook ja Eva Ulrika Rosenbröijer. Krook palveli ensin aliupseerina 9. suomenmaalaisessa linjapataljoonassa ja syksystä 1845 vänrikkinä 10. suomenmaalaisessa linjapataljoonassa. Aliluutnantiksi hänet ylennettiin 1850 ja siirrettiin ensin Nižni Novgorodiin jalkaväkirykmenttiin ja 1853 2. tarkk’ampujapataljoonaan. Krook osallistui tässä joukko-osastossa Krimin sotaan. Hänestä tuli luutnantti 4. tarkk’ampujapataljoonassa 1854 ja sodan jälkeen sota-akatemian opintojen myötä alikapteeni 1858, kapteeni 1861 ja vuonna 1862 majuri 2. tarkk’ampujapataljoonaan, jossa hän osallistui Tammikuun kansannousun kukistamiseen Puolassa. 4. tarkk’ampujapataljoonassa Krook ylennettiin everstiluutnantiksi 1866. Eversti ja tarkk’ampujarykmentin komentaja Riikaan hänestä tuli 1867. Turkin sodassa Krook oli 4. tarkk’ampujaprikaatin komentaja, joka palkittiin ritariristillä ja ylennettiin kenraalimajuriksi. Kenraalina Krook nimitettiin 1884 Varsovan komendantiksi. Hänet salamurhattiin siellä 19. maaliskuuta 1887.

## Lähteet
Chantal Janzen

**Chantal Janzen** (s. 15. helmikuuta 1979 Tegelen, Alankomaat) on alankomaalainen näyttelijä, laulaja ja televisiojuontaja. Hän työskentelee RTL Nederlandin televisioverkolle. Janzenin oli tarkoitus juontaa vuoden 2020 Eurovision laulukilpailu yhdessä Edsilia Rombleyn ja Jan Smitin kanssa. Vuoden 2020 Euroviisut kuitenkin peruttiin koronaviruspandemian vuoksi, joten Janzen, Rombley ja Smit valittiin juontajiksi vuoden 2021 kilpailuun.

## Lähteet
Ryže

**Ryže**  eli **Ryžeje** tai myös **Pokrovskoje** () on järvi Luoteis-Venäjällä Pihkovan alueen Krasnogorodskin piirissä.

## Maantietoa
Järvi on 1,9 kilometriä pitkä, 1,0 kilometriä leveä ja sen pinta-ala on 1,09 neliökilometriä eli 109 hehtaaria. Saareton järvi sijaitsee suoalueen keskellä eikä sinne tule tietä. Lähin asutus on kahdessa kolmen kilometrin päässä sijaitsevissa kylissä Ruškovo (Рушково) ja Ryžnevo (Рыжнево). Suurempaan Pokrovskojeen (Покровское) kylään on matkaa neljä kilometriä. Järven laskuojan pääuomaan on matkaa kaksi kilometriä.

## Luontoarvoja
Suojärvenä sen pohja on mutainen ja sen rannat ovat turvepitoista kelluvaa hetteikköä. Järvessä elää ainakin hauki, ahven, pasuri ja ruutana, sekä joitakin *[[Rutilus]]*-suvun kalalajeja.

## Vesistösuhteita
Ryže sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven suoalue on ojittamatta, joten järveen ei laske ojia eikä ilmakuvien perusteella sillä ole laskuojaakaan. Se sijaitsee kuitenkin Sinjajan pääuoman lähialueella. Järven valuma-alueen kooksi ilmoitetaan on 29 neliökilometriä.

## Huomautuksia

## Lähteet
Mitar Martinović

**Mitar Martinović** (8. marraskuuta 1870 – 11. huhtikuuta 1954) oli montenegrolainen kenraali ja poliitikko. Hän toimi muun muassa Montenegron pääministerinä ensimmäisen Balkanin sodan aikaan ja kenraalina ensimmäisessä maailmansodassa.

## Elämäkerta
Mitar Martinović syntyi Montenegron Bajicessa lähellä Cetinjen kaupunkia 8. marraskuuta 1870 ja hän opiskeli sotilaskoulussa Italian Torinossa valmistuen vuonna 1890. Valmistumisensa jälkeen Martinović liittyi Montenegron armeijaan, jossa hän yleni vuonna 1902 kenraaliksi. Vuosien 1907 ja 1910 välillä hän toimi myös kotimaansa puolustusministerinä.

Montenegron kuningas Nikola I nimitti Martinovićin Montenegron pääministeriksi 19. kesäkuuta 1912. Martinović toimi myös hallituksensa puolustusministerinä ja ulkoministerinä.  Montenegro osallistui Martinovićin hallituskaudella ensimmäiseen Balkanin sotaan. Sodan aikana huhtikuussa 1913 montenegrolaisten joukkojen onnistui vallata Shkodërin kaupunki nykyisessä Albaniassa. Kaupungin hallussapitäminen oli yksi Martinovićin päätavoitteista sodan aikana. Montenegro jäi kuitenkin ilman toivottua tukea Venäjältä ja Serbialta. Itävalta-Unkari uhkasi maata sodalla ja sitä painostivat myös länsivallat. Lopulta Martinović ja Nikola I:n taipuivat ja Shkodër luovutettiin itsenäistyneelle Albanialle. Martinović joutui eroamaan pääministerin virastaan diplomaattisen tappionsa johdosta 8. toukokuuta.

Montenegro ajautui jälleen sotaan ensimmäisen maailmansodan sytyttyä. Martinović komensi montenegrolaisia joukkoja Hertsegovinan ja Drinajoen rintamilla. Huhtikuusta joulukuuhun 1915 Martinović toimi Montenegron armeijan edustajana Venäjän yleisesikunnassa ja sittemmin hän siirtyi armeijan joukkojen komentajaksi kotorin alueelle. Maailmansodan jälkeen Montengrosta tuli osa Jugoslavian kuningaskuntaa. Martinović jatkoi sotilasuraansa Jugoslaviassa toimien maan armeijan aluepiirin varakomentajana. Hän kirjoitti myös teoksen *Vojni duh i disciplina u vojsci*. Martinović kuoli Belgradissa 11. huhtikuuta 1954.

## Lähteet
Jan Smit

**Johannes Harco Smit** (s. 1985), tunnettu myös nimillä **Jan Smit** ja **Jantje Smit**, on alankomaalainen laulaja, televisiojuontaja ja jalkapallojohtaja.

Smit laulaa lähinnä *[[Volendam]]*-tyylisiä hollanninkielisiä kappaleita. Vuonna 2015 Smit liittyi schlagertrioon nimeltä Klubbb3, ja vuonna 2017 hän liittyi yhtyeeseen nimeltä De Toppers. Smitin oli tarkoitus juontaa vuoden 2020 Eurovision laulukilpailu yhdessä Edsilia Rombleyn ja Chantal Janzenin kanssa. Vuoden 2020 Euroviisut kuitenkin peruttiin koronaviruspandemian vuoksi, joten Smit, Rombley ja Janzen valittiin juontajiksi vuoden 2021 kilpailuun.

## Lähteet
Suomi–Ruotsi-maaottelu 1950

**Suomi–Ruotsi-maaottelu** vuonna 1950 käytiin TukholmassaTukholman Olympiastadionilla 27. ja 28. heinäkuuta. Vain miehet kilpailivat.

## Tulokset

## Lisätietoa:
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* maksaneita katsojia oli 1. päivänä yli 30000 ja 2. päivänä ?
* pikaviestissä Ruotsin pikaviestijoukkueen juoksu hylättiin vaihtorikon vuoksi
* heittolajeissa vain pisin heitto kultakin kilpailijalta mitattiin
* maaottelua haittasi vesisade: korkeushypyn ja moukarin heittopaikat kasteltiin bensiinillä ja poltettiin kuiviksi 
 
## Lähteet:
* Helsingin Sanomat 28.7. ja 29.7. v. 1950
Leppikääpä

**Leppikääpä** (*Antrodiella ichnusana*) on kosteissa elinympäristöissä kuten tulvametsissä viihtyvä kääpälaji. Sitä tavataan Suomessa eteläisesti ja havaintoja on ainakin myös Ruotsista, Ranskasta ja Italiasta. Isäntäpuita ovat harmaaleppä, tervaleppä ja euroopanpähkinäpensas, muualla Euroopassa kerätty myös vaahteralta ja haavalta. Leppikääpä tarvitsee elinalustakseen muiden eliöiden jo pehmeäksi lahottamia oksia.

Leppikäävän yksivuotinen ja sitkeä itiöemä on resupinaattisesti kasvava. Yksittäiset täplämäisen pienet itiöemät voivat sulautua yhteen isommaksi kasvualaksi. Reunuksen leveys vaihtelee ja välillä se häviää kokonaan pillien alle. Pillipinta on tuoreena mehevä ja väriltään valkoinen. Kuiva leppikääpä kutistuu voimakkaasti ja muuttuu likaisen rusehtavaksi tai vanhan paperin väriseksi. Kulmikkaita pillejä on 3-6 millimetrillä ja vanhat pillit repeytyvät isommiksi, joskus sokkeloisiksi. Pohjamalto on kermanvalkea, usein muu maltokerros puuttuu ja käävän kokonaispaksuus on alle 1 mm. Muihin sitkokääpiin verrattuna leppikääpä on hauraampi.

## Lähteet

## Aiheesta muualla
*Laji.fi: Leppikääpä (''Antrodiella ichnusana'')
Hunting High and Low (albumi)

**Hunting High and Low** on A-hain debyyttialbumi, joka julkaistiin 1. kesäkuuta 1985. 

## Kappaleet

### A-puoli
# 
# 
# 
# 
# 
### B-puoli
#
# 
# 
# 
# 

## Kokoonpano
* Morten Harket – laulu
* Magne Furuholmen – koskettimet, basso, taustalaulu
* Pål Waaktaar – kitara, rummut, taustalaulu
* Claire Jarvis – oboe

## Aiheesta muualla
* Hunting High and Low discogs.com -sivustolla.
Creoda

**Creoda** (myös **Credda** tai **Crida**; k. noin 588 tai 590) oli Mercian kuningas 500-luvun lopulla. Anglosaksien kronikka mainitsee Creodan Pendan isoisänä, mutta ei kerro muita tietoja hänestä. Henry Huntingdonilaisen mukaan Crida (Creoda) olisi ollut Mercian ensimmäinen kuningas, mutta hän ei mainitse, milloin tämä olisi hallinnut. Henry Huntingdonilaisen mukaan Creoda kuoli 590-luvulla. Roger Wendoverilaisen mukaan Creoda olisi noussut valtaistuimelle vuonna 585. Hänen mukaansa Creoda olisi kuollut 588. Creodan kuoltua kuninkaaksi nousi hänen poikansa Pybba.

## Lähteet
Pybba

**Pybba** oli Mercian kuningas 600-luvun alussa. Anglosaksien kronikka mainitsee Pybban Pendan isänä, mutta ei kerro muita tietoja hänestä. Henry Huntingdonilaisen mukaan kuningas Cridan (Creoda) kuoltua häntä seurasi valtaistuimella hänen poikansa Wipha (Pybba). Roger Wendoverilaisen mukaan Pybba nousi valtaistuimelle vuonna 588. Pybballa oli kaksi poikaa, Penda ja Eoppa, ja lisäksi ainakin yksi tytär, Cyneburga. Penda nousi Pybban jälkeen Mercian kuninkaaksi.

## Lähteet
Kansallisen vapautuksen sotilaskomitea

**Kansallisen vapautuksen sotilaskomitea** ( eli *CMLN*) oli Malia vuosina 1968–1979 hallinnut sotilasjuntta.

Komitea muodostettiin presidentti Modibo Keïtan hallinnon marraskuussa 1968 kaataneen vallankaappauksen yhteydessä. Siihen kuului 14 nuorta upseeria:
* komitean puheenjohtaja Moussa Traoré
* ensimmäinen varapuheenjohtaja Yoro Diakité
* toinen varapuheenjohtaja Amadou Baba Diarra
* asiamies Youssouf Traoré
* pysyvä sihteeri Filifing Sissoko
* rivijäsenet Tiécoro Bagayoko, Karim Dembélé, Malik Diallo, Kissima Doukara, Missa Koné, Joseph Mara, Mamadou Sanogo, Charles Samba Sissoko ja Mamadou Sissoko.

Komitean jäsenet olivat armeijatovereita, jotka tunsivat toisensa Katin tai Fréjusin sotakouluista. Diakité, Diallo sekä Charles Samba ja Mamadou Sissoko olivat sotilasarvoltaan kapteeneja, mutta komiteassa valtaa pitivät nuoret luutnantit. Sen jäsenillä ei juurikaan ollut hallinnollista kokemusta ja heidän henkiset kykynsä olivat vaatimattomia. Poikkeuksen muodostivat taitavaksi poliitikoksi osoittautunut Moussa Traoré ja ryhmän teoreetikko Filifing Sissoko.

Komitea mitätöi maan perustuslain, vapautti yksityisen kaupankäynnin, luopui maatalouden kollektivisoinnista, lakkautti maata hallinneen Sudanin liiton ja palautti keskeiset yksilönvapaudet. Se ei kuitenkaan luopunut Keïtan hallinnon sosialistisesta retoriikasta tai ryhtynyt purkamaan sen aikana luotua byrokratiaa tai valtionyhtiöitä, jotka työllistivät suuren osan kaupunkiväestöstä. Ulkopolitiikassa komitea jatkoi sitoutumattomuutta ja säilytti hyvät suhteet sosialistisiin maihin, mutta lämmitti välejä myös länsimaihin.

Komitea lupasi pikaista paluuta siviilivaltaan, mutta sen toteuttaminen osoittautui vaikeaksi. Vanhemmat upseerit siirrettiin eläkkeelle tai hallintotehtäviin ja Sudanin liiton johtajat vangittiin tai karkotettiin maaseudulle. Läheisempiä suhteita Ranskaan ja muihin länsimaihin kannattanut kunnianhimoinen Yoro Diakité syrjäytettiin lopullisesti vuonna 1971. Sitä ennen komiteaa oli uhannut Diby Silas Diarran vallankaappausyritys vuonna 1969.

Vuonna 1974 hyväksyttiin uusi perustuslaki, joka esti Sudanin liiton johtajien paluun politiikkaan. Heitä korvaamaan perustettiin Malin kansan demokraattinen liitto, joka loi oman puoluekoneistonsa. Komitean sisäiset erimielisyydet siviilivaltaan siirtymisestä ratkaisi Tiécoro Bagayokon, Karim Dembélén, Kissima Doukaran ja Charles Samba Sissokon syrjäyttäminen helmi-maaliskuussa 1978. Heitä syytettiin laajamittaisesta korruptiosta, johon myös puheenjohtaja Moussa Traorén tiedettiin syyllistyneen.

Sotilaskomitean toiminta lakkasi kesäkuussa 1979, jolloin Moussa Traoré oli valittu presidentiksi ja uusi kansalliskokous oli täytetty Malin kansan demokraattisen liiton jäsenillä. Jäljellä olevat komitean jäsenet siirtyivät puolueen keskuskomiteaan. Kymmenen ja puolen vuoden aikana komiteasta oli puhdistettu seitsemän jäsentä ja yksi oli kuollut liikenneonnettomuudessa.

## Lähteet
* 

### Viitteet
Janne Valve

**Janne Valve** (s. 15. kesäkuuta 1994 Turku) on suomalainen näyttelijä ja muusikko, joka on nykyään *Valveeton*-nimisessä yhtyeessä pääsolistina.

Valve teki nuoruudessaan teatteria ja esiintyi Mika Kaurismäen ohjaamassa *[[Elämältä kaiken sain (elokuva)|Elämältä kaiken sain]]* elokuvassa Laurin roolissa. 

Näiden lisäksi hän on tehnyt useita pienempiä avustustehtäviä suomalaisissa elokuvissa. Muusikkona hän on toiminut säännöllisesti yhtyeensä riveissä vuodesta 2016.
Nykerökääpä

**Nykerökääpä** (*Antrodiella leucoxantha*), joka tunnetaan myös nimellä **nipukkakääpä**, on Suomessa hyvin harvinainen kääpälaji, jota tavataan myös muualla Euroopassa. Nykerökääpä elää lehtojen ja esimerkiksi merenrantojen risukoissa. Suomessa sen isäntäpuita ovat lähinnä koivut ja haapa, mutta myös muut lehtipuut ja pensaat ovat mahdollisia. Nykerökääpä ei ilmeisesti vaadi edeltäjälajia, vaan pystyy lahottamaan ohuita oksia ja varsia itse alusta alkaen.

Käävän yksivuotinen itiöemä on yleensä nykerömäinen tai kynsimäinen lakki, joka on 4-6 mm leveä ja 2-5 mm ulkoneva. Puoliresupinaattisella kasvumuodolla alustanmyötäinen osa on enintään sormenpainauman kokoinen. Hyvin pienen koon vuoksi nykerökääpää on vaikea huomata maastossa ja erottaa kitukasvuisista sukulaisistaan muuten kuin mikroskopoimalla. Tuore itiöemä on pehmeähkö ja väriltään nuorena valkoinen, täysikasvuisena savunruskehtava. Kuivuessaan kääpä muuttuu korkkimaiseksi ja sen reuna oranssinruskeaksi. Kulmikkaita tai sokkeloisia pillejä on 5-7 millimetrillä ja niiden suut ovat sahalaitaisia. Malto on ohut ja pillit verrattain pitkiä, käävän kokonaispaksuus on 2-3 mm.

## Lähteet

## Aiheesta muualla
*Laji.fi: Nykerökääpä (''Antrodiella leucoxantha'')
Peiteļa ezers

**Peiteļa ezers** () ja **Pitel** () on järvi Luoteis-Venäjällä Pihkovan alueen Krasnogorodskin piirissä ja Itä-Latviassa Ciblan kunnassa.

## Maantietoa
Järvi on 2,5 kilometriä pitkä, 2,1 kilometriä leveä ja sen pinta-ala on 3,8 neliökilometriä eli 380 hehtaaria. Sen pinta-alaksi esitetaan myös 347 hehtaaria . Järvestä 139 hehtaaria kuuluu Latvian puolelle ja loput 208 (tai 241) hehtaaria kuuluu Venäjälle. Se sijaitsee Velikajan alangolla, jossa ei esiinny suuria korkeusvaihteluita ja järven rannat ovatkin matalia. Järvi on osa Klešnikun suoaluetta (Klešniku purvs). Järven syvyys on 4,5 metriä, mutta sen keskisyvyys on 1,5 metriä. Syvyyslukematkin vaihtelevat riippuen lähteestä. Järvi on saareton ja muuten autio, mutta sen eteläpuolella olevalla suon saarekkeella on viljelytoimintaa ja maatila. Sarekkeella valtiorajan lähellä on ilmakuvan perusteella korkea katselutorni.

## Luontoarvoja
Järvi on suojärvi, jonka pohja on hiekkaa ja rantavyöhyke hiekkaa ja mutaa. Rannat ovat paikoin turvepaakkua ja kelluvaa hetteikköä. Sen kalalajeja ovat ainakin lahna, hauki, ahven, pasuri, ruutana, karppi, suutari ja mutakala, sekä joitakin *[[Rutilus]]*-suvun kalalajeja.

## Vesistösuhteita
Peiteļa sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven laskujoki on venäjäksi Rubež (Рубеж) tai latviaksi Rúbeža. Se on Venäjän ja Latvian rajajoki Peiteļasta Sinjajaan asti. Joen pituus on kahdeksan kilometriä ja se yhtyy Sinjajaan järven itäpuolella. Järven valuma-alueen koko on lähteestä riippuen 32,8  tai 36,7 neliökilometriä. Joen valuma-alue on 63 neliökilometriä .

## Huomautuksia

## Lähteet
Maloleska

**Maloleska** tai **Notševskoje** ( ) on järvi Luoteis-Venäjällä Pihkovan alueen Krasnogorodskin piirissä.

## Maantietoa
Järvi on 1,2 kilometriä pitkä, 0,9 kilometriä leveä ja sen pinta-ala on 1,05 neliökilometriä eli 105 hehtaaria. Se sijaitsee noin viisi kilometriä Krasnogorodskin lounaispuolella suoalueen pohjoisosassa. Järvi on suojärvi, jonka rannat ovat laajaa avosuota. Järven syvyys on 2,2 metriä ja sen keskisyvyys on 1,5 metriä. Järvi on saareton ja autio, mutta kaupungin suunnassa sijaitsee noin kilometrin päässä Novotševon (Ночево) kylä.

## Luontoarvoja
Suojärven pohja on mutaa ja sen rannat kasvavat turvetta muodostaen hyllyviä hetteikköjä. Järven kalalajeja ovat ainakin ahven ja mutakala.

## Vesistösuhteita
Maloleska sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven laskuoja Smorodninka (Смородинка) kiertää Novotševon kylän eteläpuolelta ja yhtyy Sinjajaan Krasnogorodskin keskustassa. Järven valuma-alueen koko on 38 neliökilometriä.

## Huomautuksia

## Lähteet
Preeriamaarikki

**Preeriamaarikki** (*Machaeranthera tanacetifolia*) on asterikasvien (Asteraceae) heimoon ja maarikkien (*Machaeranthera*) sukuun kuuluva yksivuotinen kasvilaji. Sitä tavataan Yhdysvalloissa alueella Utahista etelään Arizonaan, New Mexicoon, Teksasiin ja Meksikoon. Se kukkii toukokuusta lokakuuhun.

## Lähteet
Stay on These Roads

**Stay on These Roads** on A-han kolmas albumi, joka julkaistiin 3. maaliskuuta 1988. 

## Kappaleet
### A-puoli
# 
# 
# 
# 
# 
### B-puoli
#
# 
# 
# 
# 

## Kokoonpano
* Morten Harket – laulu
* Magne Furuholmen – koskettimet, basso, rummut, taustalaulu
* Pål Waaktaar – kitara,kielisoittimet, taustalaulu

## Aiheesta muualla
* Stay on These Roads discogs.com -sivustolla.
Adam Webster

**Adam Webster** (s. 4. tammikuuta 1995 West Wittering) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Brighton & Hove Albionia.

Webster aloitti liigauransa Portsmouthissa tammikuussa 2012. Kaudella 2013–2014 hän pelasi lainalla Aldershot Townissa. Kesällä 2016 hän siirtyi mestaruussarjassa pelaavaan Ipswich Towniin ja kesällä 2018 saman sarjan Bristol Cityyn. Elokuussa 2019 Webster siirtyi Brightoniin ja pelasi ensimmäisen valioliigaottelunsa elokuun viimeisenä päivänä. Valioliigakauden 31 ottelussaan hän teki kolme maalia, lokakuussa yhden Aston Villaa sekä joulukuussa yhden Arsenalia ja yhden Tottenhamia vastaan. Kaudella 2020–2021 hän pelasi 29 valioliigaottelua ja teki maalin toukokuussa voittoisassa kotiottelussa Manchester Cityä vastaan. Kaudella 2021–2022 hän pelasi 22 valioliigaottelua ja teki kaksi maalia, yhden tammikuussa Chelseaa ja yhden helmikuussa Watfordia vastaan. Liigacupissa hän teki maalin tappiollisessa neljännen kierroksen ottelussa Leicester Cityä vastaan. Kaudella 2022–2023 Webster pelasi 27 valioliigaottelua. Kaudella 2023–2024 hän pelasi Valioliigssa 15 ottelua, joista avauskokoonpanossa 13. Eurooppa-liigassa hän pelasi vain viisi minuuttia yhdessä ottelussa. Kaudella 2024–2025 hän kärsi reisi- ja hamstring-vaivoista, ja pelasi kaikkiaan 14 valioliigaottelua, joista avauskokoonpanossa 11 peliä. 

Webster on pelannut Englannin alle 18- ja alle 19-vuotiaiden maajoukkueissa.

## Lähteet
The Outlast Trials

**The Outlast Trials** on Red Barrelsin kehityksessä oleva selviytymiskauhupeli. Se on esiosa yhtiön aikaisemmille peleille Outlast sekä Outlast 2. Aiemmista osista poiketen peliä voi pelata yksin tai kolmen muun pelaajan kanssa.

## Kehitys
Joulukuussa 2017 Red Barrels julkaisi tiedotteen, että pelisarja Outlast saa jatkoa. Lokakuussa 2019 yhtiö julkaisi teaser-kuvan tulevasta pelistä. Joulukuussa 2019 yhtiö lopulta julkaisi pelin nimen olevan *The Outlast Trials*, sekä virallisen pelijulisteen. 

## Juoni
Peli sijoittuu CIA:n kylmän sodan aikaisiin ihmiskokeisiin, jossa pelaajat löytävät itsensä koehenkilöinä tuntemattomasta testiympäristöstä.
Lapinsitkokääpä

**Lapinsitkokääpä** (*Antrodiella pallasii*) on Suomessa pohjoispainotteisesti esiintyvä kääpälaji. Se kasvaa kosteilla paikoilla kuten puronvarsilla maassa makaavilla, kuusenkynsikäävän lahottamilla kuusilla ja männyillä.

Itiöemä on yleensä resupinaattinen, joskus reunaan voi kehittyä pieniä kynsimäisiä lakkeja. Kooltaan itiöemä on tavallisesti pieni, mutta useampi erillinen kasvualue voi sulautua yhteen kämmenalan kokoiseksi itiöemäksi. Muutenkin käävän ulkonäkö vaihtelee paljon. Nuorena lapinsitkokääpä on keltainen, mutta sitruunakääpään verrattuna siinä on vaaleampi ja joskus vihertävämpi sävy. Reunus on aina valkoinen ja selvärajainen. Vanhetessaan lapinsitkokääpä vaalenee ja pillipintaan tulee violetin- ja ruskeansävyisiä mustelmalaikkuja. Kuivuessaan kääpä saa heikon lihanpunaisen sävyn. Pieniä oljenvärisiä pillejä mahtuu 5-8 millimetrille ja niiden suut ovat hienohampaisia. Pohjamalto on valkoinen ja alustanmyötäinen maltokerros ohut, vain 0,2-0,5 mm, kun lakissa maltoa voi olla 1-4 mm. Kokonaispaksuus on 1-2 mm ja lakit voivat olla 2-5 mm paksuja.

## Lähteet

## Aiheesta muualla
*Laji.fi: Lapinsitkokääpä (''Antrodiella pallasii'')
Vuotikankääpä

**Vuotikankääpä** (*Antrodiella niemelaei*, tosin siirrettäneen nimilajina uuteen *Antella*-sukuun nimellä *Antella niemelaei*) on eteläisessä Suomessa harvinainen ja paikoittaisesti esiintyvä kääpälaji. Vuotikankääpä on seuraajalaji ja se kasvaa ruskovuotikan lahottamassa puussa, yleensä vuotikan kuolleella itiöemällä. Isäntäpuu on tuomi, euroopanpähkinäpensas, jokin paju tai pihlaja. Vuotikankääpää luultiin aiemmin samaksi lajiksi *[[Antrodiella americana]]*:n kanssa, joten kirjallisuudessa siitä voidaan käyttää tuota nimeä virheellisesti.

Vuotikankäävän itiöemä on yksivuotinen ja alustanmyötäinen, näyttää hauraalta mutta on sitkeä. Nuorena itiöemän reuna on häipyvä ja homemainen, väriltään kääpä on kerman- tai oljenvalkea. Vanhentuessaan itiöemä kellastuu voimakkaasti. Kulmikkaat tai sokkeloiset pillit ovat pohjastaan läpikuultavia ja niitä mahtuu 2-5 millimetrille. Vuotikankäävässä voi olla heikko hyvä tuoksu. Laji muistuttaa melko samannäköisiä rytökääpää ja vitikkokääpää, jotka pystyvät lahottamaan puuta itsenäisesti ilman edeltäjälajia.

## Lähteet

## Aiheesta muualla
*Laji.fi: Vuotikankääpä (''Antrodiella niemelaei'')
*Vuotikankääpä. SYKEn lajiesittelyt. www.ymparisto.fi/Lajit. Päivitetty 29.12.2011.
Viitakääpä

**Viitakääpä** (*Antrodiella onychoides*) on Suomessa harvinainen ja eteläpainotteisesti esiintyvä kääpälaji. Se viihtyy lehtometsissä ja ihmisten luomilla elinympäristöillä kuten joutomailla ja puistoissa, joissa kasvaa sen isäntäpuita eli raitaa, koivuja, tuomea ja euroopanpähkinäpensasta. Viitakääpä lahottaa ohuita oksia ja varsia, eikä ilmeisesti tarvitse edeltäjälajia.

Käävän yksivuotiset, sitkeät itiöemät kasvavat yleensä puoliresupinaattisesti ja sen lakit ovat usein epämuotoisen nykerömäisiä tai kynsimäisiä, 3-15 mm leveitä ja 2-10 mm ulkonevia. Alustanmyötäisen osuuden reuna on korostuneen selvä. Väriltään itiöemä on tuoreena kokonaan valkoinen, kuivuneen itiöemän reuna voi olla hartsinrusehtava. Pyöreitä pillejä on 5-9 millimetrillä. Malto on tiivistä ja käävän kokonaispaksuus on 1-2 mm. Viitakääpä ja nykerökääpä muistuttavat hyvin paljon toisiaan ja lajien erotus täytyy tehdä mikroskoopilla.

## Lähteet

## Aiheesta muualla
*Laji.fi: Viitakääpä (''Antrodiella onychoides'')
Hamilton Mourão

**Hamilton Mourão** (s. 15. elokuuta 1953) on brasilialainen kenraali, joka on toiminut 1.1.2019 lähtien Brasilian varapresidenttinä. Hän on aloittanut palvelun Brasilian asevoimissa vuonna 1972.

Oikeistolainen presidenttiehdokas Jair Bolsonaro nimesi elokuussa 2018 kenraali Hamilton Mourãon varapresidenttiehdokkaakseen lokakuun presidentinvaaleissa.

Hamilton Mourão on taustaltaan Brasilian alkuperäisväestöä, mutta hän on raivostuttanut alkuperäisväestön taannoisella kommentillaan, että brasilialaiset ovat perineet laiskuuden maan alkuperäiskansoilta.

Bolsonaro voitti presidentinvaalit. ja uuden presidentin astuessa virkaansa 1.1.2019 aloitti kenraali Hamilton Mourão samalla Brasilian uutena varapresidenttinä.

Mourão on neljän tähden kenraali, joka erosi armeija vakituisesta palveluksesta vasta helmikuussa 2018.

Hamilton Mourão on edustanut presidentti Bolsonaron hallinnossa maltillisempaa suuntausta ja ulkopolitiikassa hän on pyrkinyt pitämään yllä hyviä suhteita Kiinaan, jota Bolsonaro on arvostellut. Lisäksi Mourão on suhtautunut kriittisesti Bolsonaron suunnitelmaan siirtää Brasilian suurlähetystö Israelissa Tel Avivista Jerusalemiin. Tämä on aiheuttanut ristiriitoja Bolsonaron hallinnon radikaalimpien edustajien, erityisesti Bolsonaron poikien, ja Mourãon välille.

## Kuvia

Tiedosto:Hamilton Mourão em 5 de abril de 2019 (cropped).jpg|Hamilton Mourão
Tiedosto:2019 Presidente da República, Jair Bolsonaro durante a transmissão de cargo para o Vice-Presidente da República, Hamilton Mourão - 47447487512.jpg|Jair Bolsonaro ja Hamilton Mourão


## Lähteet

## Aiheesta muualla
Ahlbäckin komitea

**Ahlbäckin komitea**, virallisesti *Valtiollisen poliisin toiminnan tutkimustoimikunta*, oli vuonna 1947 toimintansa aloittanut komitea, joka tutki Valpo II:n toiminnan lainmukaisuutta. Sen puheenjohtaja oli Vaasan läänin maaherra, varatuomari Karl Gunnar Rafael Ahlbäck. Komitean työ kohdistui Valpon aikaan 26. huhtikuuta 1945 – 1948. Toimikunta luovutti mietinnön valtioneuvostolle 28. kesäkuuta 1948.

## Lähteet
Luettelo Millennium-trilogian kirjoista

Tämä on **luettelo [[Stieg Larsson#Millennium-trilogia|Millennium-trilogian]] kirjoista**, niiden jatko-osista ja niiden pohjalta tehdyistä elokuvista. Alun perin Stieg Larsson kirjoitti kolme kirjaa. Niille kirjoitti jatkoa ensin David Lagercrantz ja sitten Karin Smirnoff.

## [[Stieg Larsson]]: ''Män som hatar kvinnor'' (2005)
* suomennos: *[[Miehet jotka vihaavat naisia]]*, suom. Marja Kyrö, WSOY, 2006.
* eng. *The Girl with the Dragon Tattoo,* 2008
** ruotsinkielinen elokuvasovitus Miehet jotka vihaavat naisia, 2009
** englanninkielinen elokuvasovitus The Girl with the Dragon Tattoo, 2011

## Stieg Larsson: ''Flickan som lekte med elden'' (2006)
* suomennos: *Tyttö joka leikki tulella*, suom. Marja Kyrö, WSOY, 2007.
* eng. *The Girl Who Played with Fire*, 2009
** ruotsinkielinen elokuvasovitus Tyttö joka leikki tulella, 2009

## Stieg Larsson: ''Luftslottet som sprängdes'' (2007)
* suomennos: *Pilvilinna joka romahti*, suom. Marja Kyrö, WSOY, 2008. 
* eng. *The Girl Who Kicked the Hornets’ Nest*, 2009
** ruotsinkielinen elokuvasovitus Pilvilinna joka romahti, 2009

## [[David Lagercrantz]]: ''Det som inte dödar oss'' (2015)
* suomennos: *[[Se mikä ei tapa]]*. Suomentanut Outi Menna. Helsinki: WSOY, 2015. 
* eng. *The Girl in the Spider’s Web* (2015)   
** englanninkielinen elokuvasovitus Se mikä ei tapa (2018)

## David Lagercrantz: ''Mannen som sökte sin skugga'' (2017)
* suomennos: *Tyttö joka etsi varjoaan*. Suomentanut Outi Menna. Helsinki: WSOY, 2017. 
* eng. *The Girl Who Takes an Eye for an Eye* (2017)

## David Lagercrantz: ''Hon som måste dö'' (2019)
* suomennos: *Tyttö joka eli kahdesti*. Suomentanut Outi Menna. WSOY, 2019. 
* eng. *The Girl Who Lived Twice* (2019)

## [[Karin Smirnoff (ruotsalainen kirjailija)|Karin Smirnoff]]: ''Havsörnens skrik'' (2022)
* suomennos: *Merikotkan huuto*. Suomentanut Outi Menna. WSOY, 2023. 
* eng. *The Girl in the Eagle’s Talons* (2023) kääntänyt Sarah Death 

## Karin Smirnoff: ''Lokattens klor'' (2025)
* suomennos: *Ilveksen kynnet*. Suomentanut Anna Skogster. WSOY, 2025. 
* eng. *The Girl with Ice in Her Veins* (2025)
Lehmon seisake

**Lehmon seisake** () on lakkautettu rautatieliikennepaikka Lehmon kylässä Kontiolahdella Joensuu–Kontiomäki-rataosalla. Liikennepaikka avattiin 10. syyskuuta 1910 laiturivaihteeksi. Laiturirakennus valmistui samana vuonna Thure Hellströmin suunnittelemana ja sitä laajennettiin myöhemmin. Miehitys liikennepaikalla päättyi 1. lokakuuta 1958 ja tavaraliikenne lakkautettiin vuonna 1967. Henkilöliikenne lakkautettiin 1. kesäkuuta 1975 ja liikennepaikka lakkautettiin 30. toukokuuta 1976. Laiturirakennus purettiin 1970-luvulla.

## Lähteet
East of the Sun, West of the Moon

**East of the Sun, West of the Moon** on A-han neljäs albumi, joka julkaistiin 27. lokakuuta 1990.

## Kappaleet
### A-puoli
# 
# 
# 
# 
# 
### B-puoli
#
# 
# 
# 
# 
# 

## Kokoonpano
* Morten Harket – laulu
* Magne Furuholmen – koskettimet, taustalaulu, huuliharppu
* Pål Waaktaar – kitara, kielisoittimet, taustalaulu
* Jørun Bøgeberg – basso
* Per Hillestad – rummut
* Chris Hughes – rummut
* Phil Todd – saksofoni
* Martin Ditcham – lyömäsoitin

## Aiheesta muualla
* East of the Sun, West of the Moon discogs.com-sivustolla
Kurjanova

**Kurjanovas ezers** tai **Kurjanovo** ( ; latg. *Kurjanovys azars* ;  ) on järvi Itä-Latviassa Ciblan kunnassa.

## Maantietoa
Kurjanova on 1,6 kilometriä pitkä, 1,2 kilometriä leveä ja sen pinta-ala on 1,28 neliökilometriä eli 128 hehtaaria. Järvi on pyöreän muotoinen eikä sillä ole lahtia tai niemiä. Järven ainoa saari sijaitsee sen länsiosassa ja sen pinta-ala 20 aaria. Saaressa kasvaa lehtipuista ja sitä ympäröi kaislikko. Järven rannat ovat matalat, vaikka paikoin esiintyy jyrkkiäkin kohtia. Matalat rannat ovat vesikasvillisuuden tukkimia, mutta jyrkillä rannoilla  pääsee veneellä suoraan rantaan. Järven pohjoisrannat nousevat mäelle, joka näkyy järvelle selvästi. Järvi on 5,8 metriä syvä, mutta sen keskisyvyys on 2,4 metriä. Syvin kohta sijaitsee järven koillisosassa. Järven pohjoisrannat ovat metsämaata ja sen eteläosat peltomaata. Soistuneimmat rannat ja suon löytää järven länsipäästä.

## Luontoarvoja
Kurjanovan rannat ja sen lähiympäristö kuuluvat järven nimeä kantavaan luonnonpuistoon (Kurjanovas ezers dabas parks), joka on perustettu vuonna 2004. Sen pinta-ala on 259 hehtaaria ja puiston tarkoituksena on suojella järveä ja sen ympäristön luontoa suurilta muutoksilta. Järven rannat ovat vaihtelevia, mutta rantaveden pohja on hiekkaa ja mutaa, joiden joukossa on kivikkoa ja suuria siirtolohkareita.

Järven vedenlaatu on hyvä ja se on tutkittu vuosina 2003 ja 2005. Vesi on kirkasta, sillä vedenväri on 10–12 mg Pt/l ja näkösyvyys on 2,4 ja 2,65 metriä. Veden happamuustaso on ollut pH 8,3 ja 8,5. Järveä voi pitää lievästi eutrofisena, koska fosforipitoisuus on ollut 20 ja 27 mikrogramma litrassa vettä. Helimkuussa 2003 oli veden happipitoisuus vedenpinnassa 12 milligramma litrassa vettä (mg/l), mutta pohjan lähellä se oli 2–3 mg/l. Kesällä 2003 ja 2005 oli pintavedessä ja pohjalla lähes sama happipitoisuus 6,1–8,5 mg/l. Tätä voi pitää tyydyttävänä.

Järven kasvillisuus sisältää valtalajeina ruokoja, kaislaa, kortetta, sahalehtiä, keiholehtiä, osmankäämiä, vesiruttoa, ulpukkaa ja heinää. Järven kalasto on monipuolinen: rantanuoliainen, ahven, hauki, lahna, särki, sorva, kiiski, ruutana, suutari ja pasuri. Järvessä viihtyy myös jokirapu.

## Vesistösuhteita
Kurjanova sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee kolme ojaa ja sen laskuoja yhtyy Kurjankaan, joka on Sinjajan sivujoki. Järven valuma-alueen koko on lähteistä riippuen 46,2  tai 2,1  neliökilometriä.

## Huomautuksia

## Lähteet
Auskultaatio

**Auskultaatio** eli kuuntelututkimus tarkoittaa elimistä kuuluvien äänten kuuntelua (yleensä stetoskoopilla).

## Sydän

### Normaalit sydänäänet
Ensimmäinen sydänääni (S1) johtuu mitraaliläpän ja trikuspidaaliläpän sulkeutumisesta systolen alussa.

Toinen sydänääni (S2) johtuu aorttaläpän ja pulmonaaliläpän sulkeutumisesta diastolen alussa.

Mikäli äänten erottamisessa toisistaan on epäselvyyttä, voidaan samanaikaisesti tunnustella kaulavaltimon pulssia (joka tuntuu heti ensimmäisen sydänäänen jälkeen).

### Sivuäänet
Sivuääniä syntyy kohdissa, joissa veri virtaa nopeasti ahtaan kohdan kautta. Äänet syntyvät, kun virtauksen reunoille muodostuvat pyörteet värisyttävät sydämen tai verisuonten rakenteita.

Sivuääniä voi jaotella sen mukaan, miten ne ajoittuvat suhteessa sydämen pumppauksen vaiheisiin (systolinen, diastolinen tai jatkuva). Lisäksi voidaan arvioida äänen voimakkuutta ja sitä, mistä kuuntelupisteestä se kuuluu voimakkaimmin.

## Keuhkot

### Normaalit hengitysäänet
Keuhkoja kuunnellessa tavallisesti sisäänhengitys kuuluu voimakkaammin kuin uloshengitys. Kuunneltaessa rintalastan yläosan molemmin puolin tai lapaluiden välistä voidaan kuulla bronkiaaliset hengitysäänet, joissa sisään- ja uloshengitys kuuluvat yhtä voimakkaina. Kaulalta voidaan kuulla trakeaaliset hengitysäänet, joissa uloshengitys kuuluu sisäänhengitystä voimakkaammin.

### Hiljentyneet tai voimistuneet hengitysäänet
Äänen kulkueste (esimerkiksi keuhkopussin neste, ilmarinta tai huomattava ylipaino) aiheuttaa hengitysäänten hiljentymistä. Mikäli taas keuhkokudos tiivistyy (esim. keuhkokuumeen yhteydessä), korkeat taajuudet kuuluvat paremmin ja hengitysäänet muuttuvat bronkiaalisiksi.

### Vinkunat
Vinkunat johtuvat lähes sulkeutuneiden ilmateiden värähtelevästä liikkeestä. Uloshengityksen vinkuna viittaa ahtauttavaan (obstruktiiviseen) keuhkosairauteen, kuten astmaan, keuhkoahtaumatautiin tai ahtauttavaan keuhkoputkentulehdukseen. Sisäänhengityksen vinkuna (stridor) viittaa ahtaumaan henkitorven tasolla.

### Rahinat
Rahinat voidaan jaotella karkeisiin (matalataajuisiin) ja hienojakoisiin (korkeataajuisiin). Karkeat rahinat johtuvat ilmeisesti ilman ja nesteiden liikkeistä hengitysteissä. Hienojakoiset rahinat johtunevat sulkeutuneiden ilmateiden avautumisesta sisäänhengityksessä. Syitä voivat olla esimerkiksi sydämen vajaatoiminta tai keuhkokuume.

### Keuhkopussin hankausääni
Hankausääni syntyy, kun karheat keuhkopussilehdet hankaavat toisiaan vasten. Yleensä ääni kuuluu sekä sisään- että uloshengityksessä.

## Vatsa

### Suoliäänet
Suoliäänet voivat kuulua tavallista voimakkaampina, mikäli suoliston peristalttiset liikkeet ovat vilkastuneet esimerkiksi ripulitaudin yhteydessä. Suolitukoksen yhteydessä voi esiintyä harvajaksoisia, metallinsointisia suoliääniä. Suolilamassa puolestaan suoliääniä ei välttämättä kuulu lainkaan.

## Verisuonet

### Sivuäänet
Suurten valtimoiden ahtaumat voivat aiheuttaa systolen aikana kuuluvan sivuäänen.

## Lähteet

## Aiheesta muualla
Tribrachidium

**Tribrachidium** on sukupuuttoon kuollut ediacarankauden pohjaeläin. Sillä on kolme lohkoa jotka ovat kiertyneet sen ympärille spiraalin muotoon. Fossiileissa ne ovat vastapäivään, mutta eläimessä ne ovat olleet myötäpäivään. 

## Kuvaus
*Tribrachidium* on kiekon muotoinen. Löydetyissä fossiileissa sen koko on ollut suurimmillaan noin 4 senttimetriä. Sillä on kolme lohkoa jotka kiertyvät lonkeromaisina kärkeä kohti kaventuvina sen ympäri myötäpäivään. Lonkerossa on ohuita, tasapaksuja harjaksia jotka ovat suoria tai kaarevia ja jotka suuntautuvat etureunasta lonkeron kaarevaa sisäreunaa. Keskellä on Y-muotoinen ura jonka on arveltu olevan suu. Varret ovat kohollaan suun pinnan yläpuolella.

## Löytöpaikat
*Tribrachidiumia* on löydetty Flinders Rangen alueelta Etelä-Australiasta, Vienanmeren alueelta Venäjältä ja Podoliasta Ukrainasta.

## Lähteet

## Aiheesta muualla
* 
* 
*
Samuli Miettinen

**Samuli Miettinen** (s. 1967) on JKMM Arkkitehtien perustajaosakas ja arkkitehti, joka on toiminut erityisesti julkisten rakennusten pääsuunnittelijana. 

Miettisen vetämä JKMM Arkkitehtien suunnittelutiimi voitti Kansallismuseon uuden lisärakennuksen suunnittelemiseksi järjestetyn arkkitehtuurikilpailun joulukuussa 2019.

Miettisen valmistuneita suunnittelutöitä ovat muun muassa Viikin puukirkko Helsingissä, Lahden matkakeskus, Espoon Saunalahden lastentalo ja Bysa & Sandis -asuinkortteli Helsingin Jätkäsaaressa. Hän on toiminut myös muun muassa Turun kirjaston, Hämeenlinnan Verkatehtaan kulttuurikeskuksen ja Joensuun yliopiston Aurora-rakennusten arkkitehtisuunnittelijana. Talvella 2019–2020 hän työskenteli muun muassa Tampereelle rakennettavan Tammelan uuden jalkapallostadionin hybridikorttelin kanssa. Miettinen on suunnittelut myös uuden musiikkisalin Jyväskylän Paviljongin yhteyteen ja Pohjolan vanhan pääkonttorikorttelin uuden kokonaisarkkitehtisuunnitelman Helsingin Munkkivuoressa.

Samuli Miettinen on vieraillut luennoitsijana ja opettajana Suomessa ja ulkomailla, sekä kirjoittanut alan julkaisuihin. Vuosina 2006–2009 hän toimi Suomen Arkkitehtitoimistojen Liitto ATL:n puheenjohtajana ja 2007–2009 Suomen Arkkitehtiliitto SAFA:n hallituksessa. Suomen arkkitehtuurimuseon varapuheenjohtaja Miettinen oli 2013–2018. Rakennustaiteen valtionpalkinto myönnettiin Miettiselle vuonna 2007. Miettinen on yhdessä JKMM Arkkitehtien osakkaiden kanssa menestynyt yli 80 arkkitehtuurikilpailussa, joissa voittanut 43 ensimmäistä palkintoa.

## Lähteet
Dead or Aliven diskografia

Tämä artikkeli käsittelee englantilaisen yhtyeen Dead or Aliven diskografiaa.
## Albumit
### Studioalbumit

### Remixalbumit

## Kokoelmat

## EP:t
### Nimellä "Nightmares In Wax"

### Nimellä "Dead or Alive"

## Singlet

### Nimellä "Dead or Alive"

### Nimellä "Nightmares In Wax"

### Nimellä "International Chrysis"

## Videografia
### Videoalbumit

### Musiikkivideot

## Lähteet
Morten Østergaard

**Morten Østergaard** (s. 17. kesäkuuta 1976 Aarhus) on tanskalainen poliitikko, joka on toiminut Radikaali Venstre -puolueen puheenjohtajana vuosina 2014–2020 ja ministerinä useaan otteeseen.

## Tausta
Morten Østergaard syntyi Aarhusissa 17. kesäkuuta 1976 korkeasti koulutettuun perheeseen. Østergaardin isovanhemmista kaksi on ollut aktiivisesti mukana politiikassa, mutta kummatkin eri puolueissa kuin lapsenlapsensa.

Lukiossa Østergaard oli vuoden vaihto-oppilaana *high schoolissa* Yhdysvalloissa. Valmistuttuaan lukiosta Østergaard opiskeli vuosina 1997–2006 valtio-oppia Aarhusin yliopistossa. Opintojensa aikana hän työskenteli markkinointipäällikkönä Dafolo A/S -yrityksessä vuosina 2001–2005.

## Poliittinen ura
Østergaard oli aktiivinen Radikaalin Venstren nuorisojärjestön, Radikal Ungdomin, paikallistoiminnassa jo lukiossa ollessaan. Aktiivisuus palkittiin, kun puolue asetti hänet ehdolle kansankäräjille vuoden 1999 vaaleissa. Lopulta Østergaard valittiin ensimmäistä kertaa kansankäräjille vuoden 2005 vaaleissa Aarhusin vaalipiiristä.

Vuoden 2011 vaalien jälkeen Berlingske-lehti tituleerasi Østergaardia puolueen "kruununprinssiksi" tämän saatua 8&nbsp;777 henkilökohtaista ääntä Radikaalin Venstren varapuheenjohtajana. Vaalien jälkeen hallitusneuvottelut käytiin Sosiaalidemokraattien ja Sosialistisen kansanpuolueen kanssa, minkä tuloksena Radikaali Venstre sai kuusi ministerinsalkkua. Østergaard nousi tuolloin ensimmäistä kertaa ministeriksi ja sai vastuulleen korkeakoulu- ja tiedepolitiikan.

Margrethe Vestagerin tultua valituksi kesällä 2014 Tanskan EU-komissaariksi otti Østergaard hoitaakseen tämän tehtävät niin puolueen puheenjohtajana kuin talous- ja sisäministerinä.

Østengaard luopui puolueensa puheenjohtajuudesta lokakuussa 2020, kun häntä syytettiin puoluetoverinsa Lotte Rodin seksuaalisesta ahdistelusta. Hänen seuraajakseen valittiin Sofie Carsten Nielsen..    

## Lähteet

## Aiheesta muualla
Rivihampaiset

**Rivihampaiset** (Arcida) on rihmakiduksisiin kuuluva simpukkalahko. Suurimalla osalla lahkon lajeista kuoren hampaat ovat suunnilleen samankokoiset ja sijaitsevat kutakuinkin suorissa riveissä. Samanlainen hampaisto on kehittynyt itsenäisesti myös joillekin kampakiduksisille. Rivihampaiset elävät lähinnä trooppisissa vesissä.

## Yläheimot ja heimot
* Arcoidea
** Arkkisimpukat (Arcidae)
** †Catamarcaiidae
** Cucullaeidae
** †Frejidae
** Samettisimpukat (Glycymerididae)
** Noetiidae
** Parallelodontidae
* †Glyptarcoidea
** †Glyptarcidae
** †Pucamyidae
* Limopsoidea
** Limopsidae
** Philobryidae

## Lähteet
St Giles-without-Cripplegate

**St Giles-without-Cripplegate** on anglikaaninen kirkko Lontoon Cityssä. Rakentamisajankohtanaan 1390-luvulla se sijaitsi kaupunginmuurin ulkopuolella lähellä Cripplegaten porttia, ja siksi sen nimessä on sana ”without” (). Kirkko on omistettu Pyhälle Egidiukselle (). 

St Giles-without-Cripplegate säilyi ehjänä Lontoon suuressa palossa vuonna 1666, mutta pommitus 29. joulukuuta 1940 tuhosi katon ja sisäosat.

Oliver Cromwell ja Elizabeth Bourchier menivät naimisiin St Giles-without-Cripplegatessa vuonna 1620. Runoilija John Milton sekä tutkimusmatkailija Martin Frobisher on haudattu tähän kirkkoon.

## Lähteet

## Aiheesta muualla

* Kirkon verkkosivut
Melodifestivalen 2020

**Melodifestivalen 2020** oli järjestyksessään 60. Melodifestivalen -laulukilpailu, jossa valittiin Ruotsin edustaja Eurovision laulukilpailuun 2020. Se piti suunnitelmien mukaan järjestää Rotterdamissa, mutta se jouduttiin kuitenkin perumaan koronaviruspandemian vuoksi. Melodifestivalenin osakilpailut järjestettiin 1., 8., 15. ja 22. helmikuuta. *Toinen mahdollisuus* -karsinta järjestettiin 29. helmikuuta ja finaali 7. maaliskuuta 2020.

Kilpailun voitti The Mamas kappaleella "Move", mutta koska Eurovision laulukilpailu 2020 peruttiin eikä The Mamas päässyt esiintymään Eurovision laulukilpailussa, saivat he korvauksena suoraan osallistumispaikan Melodifestivalen 2021 laulukilpailuun jossa he sijoittuivat kolmanneksi kappaleella "In The Middle".

## Formaatti
Melodifestivalen järjestettiin kuudella eri paikkakunnalla. Vuoden 2020 Melodifestivalenin paikkakunnat olivat Eskilstuna, Göteborg, Malmö, Linköping, Luulaja ja Tukholma. Kilpailun juontivat David Sundin, Linnea Henriksson ja Lina Hedlund.

## Kilpailun kulku
### 1. osakilpailu

Ensimmäinen osakilpailu kilpailtiin Saab Arenalla, Linköpingissä.

### 2. osakilpailu

Toinen osakilpailu kilpailtiin Scandinaviumissa, Göteborgissa.

### 3. osakilpailu

Kolmas osakilpailu kilpailtiin Coop Norrbotten Arenalla, Luulajassa.

### 4. osakilpailu

Neljäs osakilpailu kilpailtiin Malmö Arenalla, Malmössä.

### Toinen mahdollisuus

*Toinen mahdollisuus* -karsinta kilpailtiin Stiga Sports Arenalla, Eskilstunassa.

### Finaali

Finaali kilpailtiin Friends Arenalla, Tukholmassa.

## Lähteet